સ્પંદન ટ્રસ્ટ દ્વારા મોરબી, અમદાવાદ, ભાવનગર, ભુજ, સુરેન્દ્રનગર, જામનગર, રાજકોટ તથા ગાંધીનગરમાં કપડા વિતરણના સફળ કાર્યક્રમ બાદ હવે નવમા સ્થાન પર વડોદરા શહેરનો વારો હતો. વડોદરાની મેડિકલ કોલેજમાં એમ.બી.બી.એસ.માં અભ્યાસ કરતા ગાર્નિશ પટેલ દ્વારા મુખ્ય આયોજનની જવાબદારી લેવામાં આવી હતી. આ શહેરમાં સ્પંદન ટ્રસ્ટના સદસ્યો હેમાક્ષી કોટડીયા, રવિ કોઠારી, પુજા ચૌહાણ, રિસ્તા કાનાણી, ટ્વિંકલ મેવાડા, શમસુદીન ખોજા, ઝીલ ઠાકર તથા મયુર મકવાણા દ્વારા અંદાજીત ૪૫૦ જોડી કપડા એકઠા કરવામાં આવ્યા હતા. આ કપડા ૨૮ ઓક્ટોબર ૨૦૧૫, બુધવારના રોજ સવારે આરાધના સિનેમા, એસ.એસ.જી. હોસ્પિટલની પાસે કાસવાડી રોડ, રાવપુરામાં વસતા જરુરિયાદમંદ પરિવારોને ભેટમાં આપવામાં આવ્યા હતા. વહેલી સવારે યોજવામાં આવેલો આ કાર્યક્રમ પણ સારી રીતે સંપૂર્ણ થયો હતો અને વડોદરા દિવ્ય ભાસ્કર દ્વારા આ કાર્યક્રમની સરાહના પણ કરવામાં આવી હતી.